b'\n_START_ARTICLE_\nKrvava \xc5\xa0panija\n_START_SECTION_\n1. dejanje\n_START_PARAGRAPH_\nRepublikanci, ki so zmagali na volitvah, z nasiljem izvajajo komunisti\xc4\x8dno revolucijo. \xc5\xa0paniji zvesti so brez mo\xc4\x8di, mu\xc4\x8dno jim je \xc4\x8dakati, da jih vse pobijejo. Moscardo sluti, da se za\xc4\x8denja boj za to, ali bo \xc5\xa0panija bo\xc5\xbeja ali satanova; s \xc5\xa0panijo je Bog, kjer pa je Bog, je pravica in zmaga. Tedaj radio sporo\xc4\x8di, do se pod generalom Francom zbira uporna narodna vojska. Moscardo odre\xc4\x8de vladi pokor\xc5\xa1\xc4\x8dino in ukaze umik v Alcazar, kjer se bodo branili do zadnjega. Njihovo geslo je: Bog in Domovina!\n_START_SECTION_\n2. dejanje\n_START_PARAGRAPH_\nDe Soto je besen, ker \xc5\xbee mesec in pol zaman oblega Alcazar. Z De Rojom skleneta, da bosta trdnjavo razstrelila, se prej pa poizkusita z ujetim Albo: on naj bi branilce nagovoril k predaji, sicer dobi kroglo. Kruti De Soto Alba oslepi, Alba po pod obzidjem daje tovari\xc5\xa1em pogum in radostno sprejme smrt za \xc5\xa0panijo. - Ujeli so tudi patra Benita z Moscardovima sinovoma, od njih ho\xc4\x8de De Soto izvedeti, kje se skriva \xc5\xa1kof. Po njegovem ukazu malega Carmela tako mu\xc4\x8dijo, da zblazni, a kljub temu ne izda ni\xc4\x8desar. Luisu ponudijo isto kot Albi; \xc4\x8de ne uspe ali se ne vrne iz trdnjave, bodo poleg njega ubili njegovo mater in vse sojetnike. Tudi Luis se odlo\xc4\x8di kot Alba: branilce opogumi, \xc4\x8de\xc5\xa1 da je Francova vojska blizu, in brez pomisleka sprejme smrt za Boga in \xc5\xa0panijo.\n_START_SECTION_\n3. dejanje\n_START_PARAGRAPH_\nAlcazar se zmeraj ni padel, Franco stoji no vratih Toleda, De Soto pa mori in mori kot blazen. De Roju se upira, ve, da je stvar izgubljena, dvomi v odre\xc5\xa1ilnost marksisti\xc4\x8dne doktrine; nagovarja De Sota k begu, toda ta je slep gluh, kr\xc4\x8devito se oklepa vere v zmago in daje du\xc5\xa1ka svojemu sovra\xc5\xa1tvu: namesto da bi skrbel za obrambo, zasli\xc5\xa1uje Benita. Ko narodna vojska \xc5\xbee skoraj zavzame mesto, sku\xc5\xa1a z naropanim denarjem podkupiti De Roja, da bi razstrelil dinamit v jetni\xc5\xa1nici, kar bi uni\xc4\x8dilo celo mesto. De Rojo odkloni, spoznal je bil svojo krivdo in kri na njegovih rokah ga te\xc5\xbei. De Soto ga ustreli, jetnik pater Benito umirajo\xc4\x8demu podeli odvezo. Ko ho\xc4\x8de De Soto ustreliti \xc5\xa1e patra, se pojavita Vala in Moscardo z vojaki in ga primeta. \xc5\xa0tab je zavzet, jetnike so osvobodili. Tedaj prihiti blazni Carmelo, spozna v De Sotu satana, ki ga je bil mu\xc4\x8dil, in ga ustreli. Moscardu se trga srce, toda ve, da oddiha ni, boj za \xc5\xa0panijo se \xc5\xa1ele za\xc4\x8denja. \xc5\xa0panija je krvava, a vstaja in njena pot je svetla, ker je njeno sonce Kristus.'